钦定古今图书集成/明伦汇编/官常典/第611卷 > 茨充
## 钦定古今图书集成/明伦汇编/官常典/第611卷 > 茨充

按《后汉书卫飒传》注：“充字子河，宛人也。初举孝廉，之
京师，同侣马死，充到前亭，辄舍车，持马还相迎，乡里
号之曰：‘一马两车茨子河也。元和中，荆州刺史上言：
‘臣行部入长沙界，观者皆徒跣。臣问御佐曰：‘人无履，
亦苦之否’？御佐对曰：‘十二月盛寒时，并多剖裂血出，
燃火燎之，春温或脓溃。建武中，桂阳太守茨充教人’’’”
种桑蚕，人得其利，至今江南颇知桑蚕织屦，皆充之
化也。